Blaze7451/Wiki-th-20250601 huggingface dataset:
นิวพอร์ต (รัฐโรดไอแลนด์)

นิวพอร์ต (Newport) เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553

**รายการอ้างอิง**
หมวดหมู่:เมืองในเทศมณฑลนิวพอร์ต
สับขั้วมาลุ้นรัก

ฮานาซาการิ โนะ คิมิตาจิ เอะ (Hanazakari no Kimitachi e) หรือที่รู้จักกันในชื่อ ฮานาคิมิ นั้นเป็นการ์ตูนญี่ปุ่นแนว โชโจะ มังงะ เขียนโดย ฮิซายะ นากาโจ (Nakajō Hisaya) เป็นเรื่องเกี่ยวกับเด็กนักเรียนหญิงที่อาศัยอยู่ในสหรัฐอเมริกา ชื่นชอบนักกีฬากระโดดสูงของญี่ปุ่น ซึ่งได้หนีตามไปเรียนที่ญี่ปุ่นเพื่อได้ใกล้ชิดเขามากขึ้น แต่ทว่าโรงเรียนนั้นดันเป็นโรงเรียนชายล้วน เธอจึงต้องปลอมตัวเป็นผู้ชายเข้าไปเรื่องราวสนุก ๆ จึงได้เกิดขึ้น
โดยซี่รีย์เรื่องนี้นำมาสร้างเป็นละครมาแล้ว 6 ครั้ง โดยเป็นของไต้หวัน  1 ครั้ง (2006) ญี่ปุ่น  2 ครั้ง (2007,2011) อินโดนีเซีย  1 ครั้ง (2007) เกาหลีใต้  1 ครั้ง (2012) และ จีน 1 ครั้ง (2013)
และล่าสุดนี้ ทาง Voltage ค่ายเกมจีบหนุ่มชื่อดังได้ทำการสร้างเกมจีบหนุ่ม Hanazakari no Kimitachi e ～Boys love you～ (花ざかりの君たちへ～Boys love you～) โดยได้ปล่อยให้ลงทะเบียนล่วงหน้าแล้วเมื่อฤดูหนาวปี 2016 และจะปล่อยให้ดาวน์โหลดในฤดูหนาวปี 2017 ทั้ง iOS และ Andriod

**เนื้อเรื่อง (อย่างย่อ)**
อาชิยะ มิสึกิ เด็กผู้หญิงที่เกิดในญี่ปุ่น(บางเวอร์ชัน เกิดในสหรัฐอเมริกา) พออายุได้ 5 ขวบ แม่ของเธอได้มีสามีใหม่และย้ายไปตั้งรกรากที่อเมริกา ทำให้เธอได้รับการเลี้ยงดูและเติบโตในอเมริกามา วันหนึ่งขณะที่เธอดูทีวีอยู่นั้นได้เปิดช่องกีฬาขึ้นมา แล้วได้พบกับ ซาโนะ อิสึมิ นักกีฬากระโดดสูงชื่อดัง ทำให้เธอตกหลุมรักเขาตั้งแต่นั้นมาและเป็นบันดาลใจที่ทำให้เธอเริ่มลดน้ำหนักโดยภายใน 2 ปี เธอลดได้ถึง 20 กิโล และพอเธออายุ 18 ปี ก็มีแข่งขันโอลิมปิกเกิดขึ้น ซึ่งซาโนะได้เข้าร่วมแข่งด้วย มิสึกิ ได้ไปหาเขาที่หมู่บ้านนักกีฬา ระหว่างขากลับได้มีผู้ปองร้ายทำมิดีมิร้ายกับเธอ ซาโนะ ผ่านมาพอดีจึงได้ช่วยเธอเอาไว้ แล้วถูกทำร้ายจนไม่สามารถกลับมากระโดดสูงได้ เมื่อเธอรู้ข่าวเธอจึงต้องย้ายไปเรียนที่ญี่ปุ่น เพื่อให้เขากลับมากระโดดสูงอีกครั้ง
แต่ทว่า ซาโนะ นั้นเรียนอยู่ในโรงเรียนชายล้วน เธอจึงต้องปลอมตัวเข้าไปเพื่อที่จะได้ใกล้ชิดกลับ ซาโนะ แล้วเกิดความโชคดีขึ้น เพราะเธอได้อยู่ห้องเรียนเดียว หอพักเดียวกัน ห้องพักเดียวกัน แรก ๆ นั้น ซาโนะ ไม่คอยชอบเขาซักเท่าไร แต่พอ ซาโนะ รู้ความจริงว่ามิสึกิ เป็นผู้หญิง ก็เก็บความลับไว้เพื่อให้เธออยู่เขียงข้างเขา และมีใจให้เขา แต่แล้วก็มี นากาทสึ ชูอิชิ มาแอบหลงรัก มิสึกิ ในท่าทางแปลกแบบพวกชายรักชาย ทำให้เกิดเรื่องวุ่นวายขึ้น นอกจากนี้ยังมี นันบะ มินาบิ หัวหน้าหอพัก 2 เท็นโนจิ เมกุมิ หัวหน้าหอ 1 ฮิเมจิมา มาซาโอะ หรือ ออสการ์ หัวหน้าหอ 3 ฮิบาริ ฮานายาชิกิ นักเรียนหญิงตัวแทนจาก เซนต์บอสซัม ซากุระซากา มาโกโต นักกระโดดสูงคู่แข่งของซาโนะ ชิน ซาโนะ น้องชายของซาโนะ นาเคา เซ็นริ ขวัญใจโรงเรียน จูเลียต เพื่อนสนิดของ มิสึกิ ที่อเมริกา ทำให้เกิดเรื่องราวสนุกๆ ขึ้นมามาย

**รายชื่อนักแสดงและการสร้าง**

**แหล่งข้อมูลอื่น**
  เว็บไซต์ละครเวอร์ชันไต้หวัน 1-  เว็บไซต์ละครเวอร์ชันไต้หวัน 2-  เว็บไซต์ละครเวอร์ชันญี่ปุ่น (2007)-  เว็บไซต์ละครเวอร์ชันญี่ปุ่น (2011)-  เว็บไซต์ละครเวอร์ชันเกาหลีใต้-  เว็บไซต์ละครเวอร์ชันจีน-  เว็บไซต์เกมจีบหนุ่ม ฮานา-คิมิ
หมวดหมู่:ละครโทรทัศน์ญี่ปุ่น
หมวดหมู่:อะนิเพล็กซ์
อุทยานแห่งชาติแม่น้ำใต้ดินปูเวร์โตปรินเซซา

หินงอกหินย้อยบริเวณปากถ้ำ
อุทยานแห่งชาติแม่น้ำใต้ดินปูเวร์โตปรินเซซา (Puerto Princesa Subterranean River National Park; Pambansang Liwasang Ilog sa Ilalim ng Lupa ng Puerto Princesa) เป็นอุทยานแห่งชาติของประเทศฟิลิปปินส์ ได้รับการจัดตั้งเป็นอุทยานแห่งชาติเมื่อปี ค.ศ. 1992 และได้รับการจัดเป็นมรดกโลกทางธรรมชาติในปี ค.ศ. 1999
อุทยานแห่งชาติแม่น้ำใต้ดินปูเวร์โตปรินเซซาตั้งอยู่บริเวณทิวเขาเซนต์พอล ทางตอนเหนือของเกาะปาลาวัน ประเทศฟิลิปปินส์  ห่างจากเมืองปูเวร์โตปรินเซซา เมืองหลวงของจังหวัดปาลาวันทางตอนเหนือประมาณ 50 กิโลเมตร
ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร 
ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก 
การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว
อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของจังหวัดปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้น 

**อ้างอิง**

**แหล่งข้อมูลอื่น**
หมวดหมู่:แหล่งมรดกโลกในประเทศฟิลิปปินส์
หมวดหมู่:จังหวัดปาลาวัน
ชิคาโก แอล สายสีส้ม

ชิคาโก แอล สายสีส้ม เป็นเส้นทางรถไฟฟ้าส่วนหนึ่งของชิคาโก แอล มหานครชิคาโก มีระยะทาง km (เวลาในการเดิน 35 นาที) เส้นทางระดับดินและยกระดับ เชื่อมต่อกับท่าอากาศยานนานาชาติชิคาโกมิดเวย์ ผู้โดยสารเฉลี่ยวันละ 63,037 คน

**Station listing**
After stopping at Adams/Wabash, Orange Line trains return to Roosevelt, then make all stops back to Midway.

**อ้างอิง**

**แหล่งข้อมูลอื่น**
 Official site at transitchicago.com- Orange Line extension plan- Orange Line at  Chicago-L.org
หมวดหมู่:รถไฟฟ้าใต้ดินในชิคาโก
หมวดหมู่:รถไฟฟ้าเชื่อมท่าอากาศยานในสหรัฐ
เจิ่น วัน กุง

เจิ่น วัน กุง
เจิ่น วัน กุง (Trần Văn Cung) เกิดเมื่อ พ.ศ. 2449 ที่เมืองงีหลก จังหวัดเหงะอาน ในดินแดนอันนัมในอารักขาของฝรั่งเศส เสียชีวิตเมื่อ 31 ธันวาคม พ.ศ. 2520 เป็นนักปฏิวัติชาวเวียดนามและถือเป็นเลขาธิการพรรคคอมมิวนิสต์คนแรกของเวียดนาม
กุงเข้าร่วมในสมาคมยุวชนเพื่อการปฏิวัติเวียดนามเมื่อ พ.ศ. 2469 ต่อมาในเดือนมีนาคม พ.ศ. 2471 กุงได้ร่วมกับสมาชิกหัวรุนแรงคนอื่น ๆ จัดตั้งกลุ่มคอมมิวนิสต์กลุ่มแรกในอินโดจีนฝรั่งเศสและได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต โดยกุงได้รับเลือกเป็นเลขาธิการของกลุ่ม หลังจากนั้น กุงและอีกสองคนคือจิ่ญ ดิ่ญ กื๋ว และกีม โตน ได้เข้าร่วมการประชุมของสมาคมยุวชนเพื่อการปฏิวัติเวียดนามที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด กลุ่มของกุงจึงออกมาจัดตั้งพรรคคอมมิวนิสต์อินโดจีน ก่อนที่จะรวมเข้ากับพรรคคอมมิวนิสต์อื่น ๆ เป็นพรรคคอมมิวนิสต์เวียดนาม
ต่อมาอีกไม่นาน กุงถูกรัฐบาลอาณานิคมฝรั่งเศสจับกุมและเนรเทศไปเฟรนช์เกียนา และได้รับการปล่อยตัวเมื่อ พ.ศ. 2479 เขาเข้าร่วมกับพรรคคอมมิวนิสต์ต่อไปและเป็นสมาชิกร่วมก่อตั้งเวียดมินห์ และเป็นสมาชิกระดับสูงของเวียดมินห์จนเสียชีวิตเมื่อ พ.ศ. 2520

**อ้างอิง**
หมวดหมู่:นักการเมืองเวียดนาม
หมวดหมู่:บุคคลจากจังหวัดเหงะอาน
แม่น้ำบาสัก

ไฟล์:CanThoBridge.jpg|thumb|260px|right|สะพานเกิ่นเทอ
แม่น้ำบาสัก (Bassac River; ទន្លេបាសាក់, Tonlé Bassac) เป็นแม่น้ำที่ไหลออกจากโตนเลสาบและแม่น้ำโขง แม่น้ำเริ่มต้นที่กรุงพนมเปญและไหลลงใต้ผ่านแนวชายแดนเข้าสู่ประเทศเวียดนามใกล้เมืองเจิวด๊ก (โชฎก) ชื่อแม่น้ำมาจากหน่วยคำเติมหน้าภาษาเขมร “pa” (พ่อหรือเพศชาย) ประสมกับ sak (សក្តិ) (อำนาจหรือเกียรติยศ) ซึ่งเป็นศัพท์เขมรที่ยืมจากภาษาสันสกฤตว่า “sakti” (शक्ति) ในเวียดนามเรียก แม่น้ำเหิ่ว (Sông Hậu)
แม่น้ำบาสักเป็นเส้นทางการติดต่อที่สำคัญระหว่างเวียดนามกับกัมพูชา สะพานข้ามแม่น้ำบาสักมีสองแห่งคือสะพานมุนีวงศ์ที่พนมเปญ กัมพูชา และสะพานเกิ่นเทอที่เมืองเกิ่นเทอ ประเทศเวียดนาม

**อ้างอิง**
บาสัก
บาสัก
บาสัก
บาสัก
เทือกเขาด็อมเร็ย

เทือกเขาด็อมเร็ย (Dâmrei Mountains) เป็นเทือกเขาทางตะวันตกเฉียงใต้ของกัมพูชา
เทือกเขานี้เป็นเทือกเขาต่อเนื่องจากเทือกเขาบรรทัด ครอบคลุมพื้นที่ขนาดเล็กกว่า ยอดที่สูงที่สุดคือพนมโบกอร์ สูง 1,081 เมตรจากระดับน้ำทะเล ทอดยาวลงไปจนถึงอ่าวไทย บริเวณนี้เป็นศูนย์กลางการปลูกพริกไทยจนถึง พ.ศ. 2518 ก่อนจะฟื้นตัวอย่างช้า ๆ ในช่วง พ.ศ. 2533 ในบริเวณเขาพนมโบกอร์ เป็นที่ตั้งของอุทยานแห่งชาติพนมโบกอร์ ซึ่งมีความหลากหลายของพันธุ์พืชมาก  และมีชาวฝรั่งเศสเข้ามาพำนักจนเป็นเมืองตั้งแต่สมัยเป็นอาณานิคมของฝรั่งเศส
เทือกเขาด็อมเร็ย ถนนสู่พนมโบกอร์
ภาพมุมสูงของกำปอดและทะเลมองจากพนมโบกอร์

**อ้างอิง**

**แหล่งข้อมูลอื่น**
  Parc national de Bokor au Cambodgefix-attempted=yes - Wildlife Alliance Cambodia Conservation Program date=2007-07-05 - Conservation International Cambodia Program- Phnom Sampeou - Climbing, Hiking & Mountaineering- Bokor Mountain Tourism- Protected areas in Cambodia date=2011-09-27 
หมวดหมู่:ภูเขาในประเทศกัมพูชา
เชลซี เดวี

เชลซี อีวอน เดวี (Chelsy Yvonne Davy; เกิด 13 ตุลาคม พ.ศ. 2528) สตรีชาวซิมบับเว มีชื่อเสียงทางสังคมจากการเป็นอดีตคนรักของเจ้าชายแฮร์รีแห่งเวลส์ ช่วงปี พ.ศ. 2547 ถึง 2553

**ประวัติ**
เชลซี อีวอน เดวี เกิดเมื่อวันที่ 13 ตุลาคม พ.ศ. 2528 ในเมืองบูลาวาโย ประเทศซิมบับเว เป็นบุตรของชาลส์ เดวี เกษตรกรซาฟารี กับเบเวอร์ลีย์ "เบฟ" เดวี อดีตนางงามโคคา-โคลาโรดีเซีย มีพี่ชายชื่อฌอน เดวี และน้องชายชื่อจอร์จ เดวี  
มีการรายงานว่าครอบครัวของเดวีมีความสัมพันธ์กับประธานาธิบดี โรเบิร์ต มูกาเบ  นายเดวีกล่าวกับนักข่าวว่าความสัมพันธ์ระหว่างบุตรสาวกับเจ้าชายแฮร์รีทำให้ "น้ำท่วมขยะ" (a spate of rubbish) ตีพิมพ์เรื่องในครอบครัวออกมาทางสื่อ ส่วนความสัมพันธ์กับรัฐบาลนั้น เขากล่าวในหนังสือพิมพ์ เดอะเดลีเทเลกราฟ (The Daily Telegraph) ว่า "ผมทำธุรกิจของผม ไม่เกี่ยวกับการเมืองแต่อย่างใด" เชลซี เดวี เติบโตขึ้นในไร่ของครอบครัวในแถบเลมโกซาฟารี
เดือนกันยายน พ.ศ. 2550 เดวีได้ย้ายไปยังอังกฤษเพื่อใกล้ชิดกับเจ้าชายแฮร์รีซึ่งคบหากัน และเข้าศึกษาต่อด้านกฎหมายที่มหาวิทยาลัยลีดส์ ทั้งคู่ปราฏตนต่อสาธารณชนบ่อยครั้งตลอดระยะเวลาที่คบหากัน
หลังจากที่ทั้งสองเลิกรากัน เดวีได้กลับไปยังแอฟริกา ก่อนที่จะกลับมาร่วมพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตันในอีกหลายเดือนต่อมา และเริ่มงานของเธอที่สำนักกฎหมายลอนดอน

**หน้าที่การงาน**
เดือนธันวาคม พ.ศ. 2551 เดวี เข้าฝึกงานที่ฟาร์เรอร์แอนด์คอมพานี (Farrer & Company) มีรายงานว่าเธอคาดหวังที่จะมีตำแหน่งที่ถาวรในบริษัท และในปีต่อมา เดวีได้เปลี่ยนไปฝึกงานเป็นล่ามให้กับบริษัทอัลเลนแอนด์โอวารี (Allen & Overy)

**ความสัมพันธ์กับเจ้าชายแฮร์รี**
เดวีได้ให้คำอธิบายความสัมพันธ์ที่ "ป่วน" (turbulent) กับเจ้าชายแฮร์รี พระโอรสองค์เล็กในเจ้าชายชาลส์ กับเจ้าหญิงไดอานาแห่งเวลส์ ซึ่งเริ่มต้นขึ้นในปี พ.ศ. 2547 ขณะที่เธอยังเป็นนักเรียนประจำที่โรงเรียนสโตว์ ก่อนที่จะยุติความสัมพันธ์ลงอย่างถาวรในปี พ.ศ. 2553 หลังจากที่ทั้งสองรัก ๆ เลิก ๆ กันหลายครา เดวีได้ประกาศยุติความสัมพันธ์ผ่านทางเฟซบุ๊กในปีต่อมา ทั้งนี้มีข่าวลือว่าทั้งสองจะกลับมาคืนดีกันอีกครั้งหนึ่ง เจ้าชายแฮร์รีได้กล่าวต่อสาธารณชนว่าพระองค์ "โสดร้อยเปอร์เซนต์" (100 percent single) ซึ่งเผยให้เห็นว่าพระองค์ก็ไม่มีเวลาสำหรับความสัมพันธ์ใด ๆ หลังงานพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เมื่อวันที่ 29 สิงหาคม พ.ศ. 2554 เดวีได้กล่าวว่าเธอจะไม่เสกสมรสกับเจ้าชายแฮร์รี เพราะว่า "มันไม่ใช่ชีวิตของฉัน" (It's not a life for me)
พ.ศ. 2561 เดวีได้รับเชิญไปในพระราชพิธีเสกสมรสของเจ้าชายแฮร์รีกับเมแกน มาร์เกิล

**อ้างอิง**
หมวดหมู่:ชาวซิมบับเว
หมวดหมู่:ศิษย์เก่าจากมหาวิทยาลัยลีดส์
หมวดหมู่:ศิษย์เก่าจากมหาวิทยาลัยเคปทาวน์
แม่แบบ:เหตุการณ์ปัจจุบัน/2556 พฤศจิกายน 6

*สถานีรถไฟฟ้าศาลาแดงและถนนสีลม มีการรวมตัวกันเป่านกหวีดเป็นเวลานาน 1 นาที แสดงจุดยืนคัดค้านการออกพระราชบัญญัตินิรโทษกรรม ในเวลา 12.34 น. เป็นวันที่ 2  (เอฟเอ็ม 91) ขณะที่บุคลากรโรงพยาบาลศิริราชกว่า 1,000 คน ร่วมลงชื่อและแสดงจุดยืนคัดค้านการออกพระราชบัญญัตินิรโทษกรรม ที่ลานพระรูปสมเด็จพระบรมราชชนก โดยรวบรวมรายชื่อได้กว่า 8,000 รายชื่อ  (ผู้จัดการออนไลน์)
}
ไอซีคิว

โลโก้ไอซีคิวแบบเดิม ใช้มาจนถึงเมษายน ค.ศ. 2020
ไอซีคิวนิว (ICQ New) เป็นโปรแกรมระบบส่งข้อความทันที (IM) และ VoIP ข้ามแพลตฟอร์ม ชื่อของโปรแกรมมาจากวลีภาษาอังกฤษว่า "I Seek You" เดิมพัฒนาโดยบริษัท Mirabilis ของอิสราเอลใน ค.ศ. 1996 ก่อนที่ทาง AOL เข้าซื้อใน ค.ศ. 1998 และกลุ่ม Mail.Ru (ปัจจุบันคือ VK) เข้าซื้อต่อใน ค.ศ. 2010
แอปพลิเคชันและบริการไอซีคิววางจำหน่ายครั้งแรกโดยไม่เสียค่าใช้จ่ายในการดาวน์โหลดในเดือนพฤศจิกายน ค.ศ. 1996 การธุรกิจไม่ใช้การตลาดแบบดั้งเดิม และส่วนใหญ่พึ่งพาการโฆษณาแบบปากต่อปาก ไอซีคิวเป็นหนึ่งในแอปพลิเคชันที่มีระบบส่งข้อความทันทีแบบเดี่ยวอันแรก แม้ว่าการสนทนาแบบเวลาจริงไม่ได้เป็นสิ่งที่มาใหม่ (ไออาร์ซีเป็นอพลตฟอร์มทั่วไปในเวลานั้น) แนวคิดบริการแบบรวมศูนย์โดยสมบูรณ์ด้วยบัญชีผู้ใช้ส่วนบุคคลที่เน้นการสนทนาแบบตัวต่อตัว วางแม่แบบต่อบริการที่ใช้ระบบส่งข้อความทันทีรุ่นหลัง อย่าง AIM และอิทธิพลของสิ่งนี้ยังคงมีอยู่ในแอปพลิเคชันสื่อสังคมสมัยใหม่ ไอซีคิวกลายเป็นแพลตฟอร์มระบบส่งข้อความทันทีที่มีการใช้งานอย่างแพร่หลายแอปแรก
ในช่วงที่มีผู้ใช้งานสูงสุดประมาณ ค.ศ. 2001 ไอซีคิวมีบัญชีที่มีการลงทะเบียนมากกว่า 100 ล้านบัญชี ในช่วงที่ Mail.Ru เข้าซื้อกิจการใน ค.ศ. 2010 มีผู้ใช้งานรายวันประมาณ 42 บัญชี ใน ค.ศ. 2020 กลุ่ม Mail.Ru ที่ถือครองแอปนี้ ตัดสินใจเปิดตัวซอฟต์แวร์ใหม่ชื่อ "ICQ New" โดยเปิดตัวต่อสาธารณชนในวันที่ 6 เมษายน ค.ศ. 2020 ใน ค.ศ. 2022 ไอซีคิวมีผู้ใช้งานรายเดือนประมาณ 11 ล้านบัญชี
ในช่วงสัปดาห์ที่สองของเดือนมกราคม ค.ศ. 2021 ไอซีคิวกลายเป็นนิยมมากขึ้นในฮ่องกงที่เกิดจากประเด็นต่อการอัปเดตนโยบายความเป็นส่วนตัวของวอตส์แอปป์ ทำให้จำนวนผู้ดาวน์โหลดแอปในภูมิภาคนี้เพิ่มขึ้น 35 เท่า ใน ค.ศ. 2023 การสืบสวนของสื่อข่าวบราซิล Núcleo Jornalismo พบว่ามีผู้ใช้ไอซีคิวในการแบ่งปันสื่อลามกอนาจารเด็กอย่างเสรี เนื่องด้วยนโยบายการกลั่นกรองหละหลวม
ในวันที่ 24 พฤษภาคม ค.ศ. 2024 วีเคกรุ๊ปประกาศว่าไอซีคิวจะปิดให้บริการในวันที่ 26 มิถุนายน ปีเดียวกัน

**ความสามารถ**
# โปรแกรมโทรผ่านเน็ต ฟรี (ICQ) ทั้งภาพและเสียง มีระบบคุยเห็นหน้า (Free Video Call) (คล้าย Skype)
# โทรออกเข้าโทรศัพท์บ้าน ได้ในอัตราราคาพิเศษ
# สามารถเชื่อมต่อกับ โปรแกรมแชทอื่น ๆ ได้ เช่นบริการ Facebook Chat, Google Talk และอื่น ๆ ซึ่งสามารถพูดคุยได้ในโปรแกรมเดียวกัน
# สามารถส่งไฟล์ ส่งรูปภาพ ส่งวิดีโอ ผ่าน ICQ ไปยังเพื่อนที่เล่น ICQ เหมือนกัน หรือเพื่อนที่แชทอยู่บน Facebook
# สามารถล็อกอิน ICQ พร้อม ๆ กันในหลาย ๆ ที่ได้ ไม่ว่าจะเป็นสมาร์ทโฟน บนเครื่องพีซี (PC) หรือบนเว็บ 
# E-Mail Notifications แจ้งเตือนข้อความผ่านอีเมล์ ผ่านบริการอีเมล์ชั้นนำอย่าง GMail, Yahoo Mail และอื่น ๆ ในกรณีที่ต้องการรับการแจ้งเตือน 
# Chat History ระบบเก็บประวัติการพูดคุยกับเพื่อน พร้อมแยกข้อความส่งเข้า (Incoming Messages) และ ข้อความส่งออก (Outgoing Messages)
# Emoticons แทนอารมณ์ 
# สามารถปรับเปลี่ยนธีมได้ ตามความชอบ 
# Moods แสดงสถานะให้เลือกมากมาย เช่น Working, Smoking, Drinking Coffee, In love, Studying 
# Microblog โพสต์ข้อความสั้น ๆ แสดงถึงความรู้สึก อารมณ์ในขณะนั้น ให้เพื่อน ๆ เราสามารถให้เพื่อนมาแสดงความคิดเห็น

**อ้างอิง**

**แหล่งข้อมูลอื่น**
  เว็บไซต์ทางการของไอซีคิว
หมวดหมู่:ไคลเอนต์ระบบส่งข้อความทันที
หมวดหมู่:AIM clients
หมวดหมู่:เอโอแอล
หมวดหมู่:ซอฟต์แวร์บนแบล็กเบอร์รี
หมวดหมู่:ซอฟต์แวร์บนไอโอเอส
หมวดหมู่:สิ่งประดิษฐ์ของอิสราเอล
หมวดหมู่:ซอฟต์แวร์บนแอนดรอยด์
หมวดหมู่:Bada software
หมวดหมู่:การควบรวมและเข้าซื้อกิจการในปี พ.ศ. 2553
อีสต์พรอวิเดนซ์

พรอวิเดนซ์ตะวันออก (East Providence) เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 47,037 คนในปี พ.ศ. 2553 พรอวิเดนซ์ตะวันออกเป็นเมืองขนาดใหญ่อันดับที่ 5 พรอวิเดนซ์ตะวันออกมีพื้นที่ทั้งหมด 43 ตารางกิโลเมตร โดยแบ่งเป็นบนบก 35 ตารางกิโลเมตร ในน้ำ 8.3 ตารางกิโลเมตร

**อ้างอิง**
หมวดหมู่:เมืองในเทศมณฑลพรอวิเดนซ์
ตระกูลโฮโจ

ตระกูลโฮโจ (Hōjō shi) เป็นตระกูล ซะมุไร ที่ทรงอิทธิพลใน ยุคคามากูระ เพราะผู้นำตระกูลคนแรกคือ โฮโจ โทกิมาซะ เป็นพ่อตาของ มินาโมโตะ โนะ โยริโตโมะ โชกุนคนแรกของ  รัฐบาลโชกุนคามากูระ และเป็น ชิกเก็ง ในสมัยของมินาโมโตะ โนะ โยริอิเอะ โชกุนคนที่ 2 ผู้เป็นหลานชาย
ตระกูลโฮโจเริ่มมีบทบาทสำคัญเมื่อ โฮโจ โทกิมาซะ ได้ช่วยชีวิต มินาโมโตะ โนะ โยริโตโมะ จากการถูกไล่ฆ่าพร้อมกับสนับสนุนโยริโตโมะให้ลุกขึ้นสู้กับ ตระกูลไทระ และยกลูกสาวให้แต่งงานด้วย
หลังจากสงครามเก็มเป ปรากฏว่า ตระกูลมินาโมโตะ ได้ชัยชนะและทรงอำนาจในแผ่นดินเหนือราชสำนักจึงทำให้ตระกูลโฮโจมีอำนาจและอิทธิพลตามไปด้วย
หลังจาก จักรพรรดิโกะ-ชิรากาวะ สวรรคตใน ค.ศ. 1192 โยริโตโมะจึงได้รับพระราชทานตำแหน่งโชกุนจาก จักรพรรดิโกะ-โทบะ ยิ่งทำให้ตระกูลโฮโจทรงอำนาจและอิทธิพลมากขึ้น
ต่อมาใน ค.ศ. 1202 โยริโตโมะถึงแก่อสัญกรรม โยะริอิเอะ บุตรชายคนโตจึงขึ้นเป็นโชกุนสืบต่อมาแต่ในสมัยของโยะริอิเอะอำนาจทั้งหมดอยู่ที่โทกิมาซะผู้เป็นตาพร้อมกันนั้นยังบีบบังคับโชกุนโยะริอิเอะให้ตั้งตัวเองเป็น ชิกเก็ง หรือผู้สำเร็จราชการทำให้โชกุนโยะริอิเอะไม่พอใจสละตำแหน่งให้ ซะเนะโตะโมะ ผู้เป็นน้องชายหลังจากดำรงตำแหน่งเพียง 1 ปีซึ่งหลังจากสมัยของโชกุนโยะริอิเอะเป็นต้นไปอำนาจทั้งหมดอยู่ที่ชิกเก็งที่มาจากตระกูลโฮโจทั้งสิ้น
ตระกูลโฮโจหมดอำนาจลงใน ค.ศ. 1333 หลังจาก ตระกูลอาชิกางะ ที่นำโดย อะชิกะงะ ทะกะอุจิ กระทำรัฐประหาร บุกเข้ายึด คามากูระ ทำให้ตระกูลโฮโจหมดอำนาจลงพร้อมกับตระกูลมินาโมาโตะ

**ชิกเก็ง**
 (1) โฮโจ โทกิมาซะ (ดำรงตำแหน่ง 1199–1205)
**(2)  โฮโจ โยะชิโตะกิ (ค.ศ. 1205–1224)
*** (3)  โฮโจ ยะซุโตะกิ (ค.ศ. 1224–1242)
**** (-) โฮโจ โทะกิอุจิ
***** (4)  โฮโจ สึเนะโตะกิ (ค.ศ. 1242–1246)
***** (5)   โฮโจ โทะกิโยะริ (ค.ศ. 1246–1256)
****** (8) โฮโจ โทะกิมุเนะ (ค.ศ. 1268–1284)
******* (9) โฮโจ ซะดะโตะกิ (ค.ศ. 1284–1301)
******** (13) โฮโจ ทะกะโตะกิ (ค.ศ. 1316–1326)
****** (-) โฮโจ มุเนะมะซะ
******* (10) โฮโจ โมะโระโตะกิ (ค.ศ. 1301–1311)
*** (-) โฮโจ ชิเงะโตะกิ
**** (6) โฮโจ นะงะโตะกิ (ค.ศ. 1256–1264)
***** (-)  โฮโจ โยะชิมุเนะ
****** (-) โฮโจ ฮิซะโตะกิ
******* (15)  โฮโจ โมะริโตะกิ (ค.ศ. 1326–1333)
**** (-) โฮโจ นะริโตะกิ
***** (-) โฮโจ โทะกิกะเนะ
****** (13) โฮโจ โมะโตะโตะกิ (ค.ศ. 1315–1316)
*** (7)โฮโจ มะซะมุระ (ค.ศ. 1264–1268)
**** (-) โฮโจ โทะกิมุระ
***** (-) โฮโจ ทะเมะโตะกิ
****** (12) โฮโจ ฮิโระโตะกิ (ค.ศ. 1312–1315)
*** (-)  โฮโจ ซะเนะยะซุ
**** (-)  โฮโจ ซะเนะโตะกิ
***** (-)  โฮโจ อะกิโตะกิ
****** (14) โฮโจ ซะดะอะกิ (ค.ศ. 1326)
** (-) โฮโจ โทะกิฟุซะ
*** (-) โฮโจ โทะโมะนะโอะ
**** (-) โฮโจ โนะบุโตะกิ
***** (11) โฮโจ นุเนะโนะบุ (ค.ศ. 1311–1312)
หมวดหมู่:ตระกูลญี่ปุ่น
หมวดหมู่:ตระกูลโฮโจ
มิดเดิลทาวน์

มิดเดิลทาวน์ (Middletown) เป็นเมืองในนิวพอร์ตเคาน์ตี โรดไอแลนด์ สหรัฐอเมริกา มีประชากร 16,150 คน ในปี พ.ศ. 2553 มิดเดิลทาวน์ตั้งอยู่ระหว่างพอร์ตสมูทและนิวพอร์ต ซึ่งเป็นที่มาของชื่อ "มิดเดิลทาวน์"

**อ้างอิง**
หมวดหมู่:เมืองในเทศมณฑลนิวพอร์ต
เทศมณฑลนิวพอร์ต (รัฐโรดไอแลนด์)

เทศมณฑลนิวพอร์ต (Newport County) เป็นเคาน์ตี 1 ใน 5 ของโรดไอแลนด์ ในปี พ.ศ. 2553 เทศมณฑลนิวพอร์ตมีประชากร 82,888 คน นิวพอร์ตมีพื้นที่ 812 ตารางกิโลเมตร โดยแบ่งเป็นบนบก 269 ตารางกิโลเมตร และในน้ำ 543 ตารางกิโลเมตร ตั้งอยู่ที่ ประเทศกัมพูชา ที่มีศิลปะกุญแขมรอยู่

**เคาน์ตีที่เชื่อมต่อกัน**

**เมืองและนครในเทศมณฑลนิวพอร์ต**

**นคร**
 นิวพอร์ต

**เมือง**
 เจมส์ทาวน์- ลิตเติลคอมป์ตัน- มิดเดิลทาวน์- พอร์ตสมูท- ไทเวอร์ตัน
นิวพอร์ต
นอร์ทพรอวิเดนซ์

พรอวิเดนซ์เหนือ (North Providence) เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 32,078 คน ในปี พ.ศ. 2553 พรอวิเดนซ์เหนือเป็นเมืองที่เล็กที่สุดด้วยพื้นที่ 15.1 ตารางกิโลเมตร มีประชากรมากเป็นอันดับ 8 ของเมืองในรัฐโรดไอแลนด์

**อ้างอิง**
หมวดหมู่:เมืองในเทศมณฑลพรอวิเดนซ์
เวียงร้อยดาว

เวียงร้อยดาว เป็นนวนิยายแนวสืบสวนฆาตกรรมและสยองขวัญ จากบทประพันธ์ของบินละเว สร้างเป็นละครโทรทัศน์โดย ธัญญา วชิรบรรจงและพงศ์พัฒน์ วชิรบรรจง  ออกอากาศทางสถานีวิทยุโทรทัศน์ไทยทีวีสีช่อง 3

**เรื่องย่อ**
"บดินทร์ธร" เรื่องราวของคนในตระกูลที่ครั้งหนึ่งเคยเป็นอดีตเป็นต้นเหตุแห่งรอยร้าวฉานแห่งเวฬุมาส การจากไปของ คุณดิลก บดินทร์ธร และ คุณจันทร์ฉาย บดินทร์ธร พ่อแม่บุญธรรม คุณหนูร้อยดาว บดินทร์ธรในอังกฤษ คุณหนูร้อยดาวกลับไทย เพื่อฟังพินัยกรรมของ คุณปกรณ์ บดินทร์ธร บิดา เมื่อถึงคฤหาสน์บดินทร์ธร ต้นชัยพฤกษ์ซึ่งเมื่อวานไม่มีดอก กลับออกดอกบานสะพรั่ง เธอได้รับการต้อนรับจากนมแสง (ข้ารับใช้คุณเวียงแก้ว) แต่กลับถูกเดียดฉันท์จากภรรยาคนอื่นๆ และลูกต่างแม่ พ่อของคุณหนูร้อยดาวนั้นมีภรรยาถึง4คน คือ คุณเต็มเดือน บดินทร์ธร แต่ไม่มีลูก ภรรยาคนที่สองชื่อ คุณจงจิตร บดินทร์ธร มีลูกสาวคนเดียว คือ คุณหนูดารกา บดินทร์ธร ภรรยาคนที่สาม ชื่อ คุณสร้อยฟ้า บดินทร์ธร มีลูก 2 คน คือ คุณหนูวีระวิทย์ บดินทร์ธร และ คุณหนูดาราเรศ บดินทร์ธร ส่วน คุณเวียงแก้ว บดินทร์ธร แม่ของคุณหนูร้อยดาวนั้นเป็นภรรยาคนที่สี่ คุณท่านดำรง ปู่ ก็ไม่ยอมรับเธอ คุณหนูร้อยดาวอยากกลับมาเวียงร้อยดาว ที่แม่เคยอยู่ในบดินทร์ธร ที่ตอนร้างเท่าๆอายุของเธอ เธอจึงต้องไปพักอยู่ที่เรือนของนมแสง โดยมี กระถิน (ข้ารับใช้คุณสร้อยฟ้า)อยู่ด้วย วันต่อมา มาร์ค ลูกชายทูตไทยประจำอังกฤษ แวะมาหาคุณหนูร้อยดาว รถของเขาถูกรถของ ม.ร.ว.น่านฟ้า ชนเข้าอย่างจัง ม.ร.ว.น่านฟ้าโวยวายว่ามาร์คจอดรถเกะกะ ขณะที่มาร์คกับม.ร.ว.น่านฟ้ากำลังทะเลาะกันอยู่นั้น ม.ร.ว.สิบทิศ พี่ชายแท้ๆของม.ร.ว.น่านฟ้าซึ่งขับรถตามน้องสาวออกมาเห็นเข้า จึงสั่งให้ม.ร.ว.น่านฟ้ายอมรับผิด และให้นามบัตรไว้เพื่อชำระค่าซ่อมรถให้หลังซ่อมเสร็จ แต่มาร์คไม่สนใจ คุณหนูร้อยดาวจึงเป็นคนเก็บนามบัตรไว้ให้ ม.ร.ว.สิบทิศแอบพึงใจในตัวคุณหนูร้อยดาวแต่ยังคงไว้ท่าทำเป็นไม่สนใจ เพราะม.ร.ว.สิบทิศอยู่ที่ตำหนักม่วง อันมีพื้นที่ติดกับคฤหาสน์บดินทร์ธร และตั้งแต่ ม.จ.วิรุฬ พ่อของเขาเสียชีวิตในคฤหาสน์บดินทร์ธรเป็นต้นมา ที่ทำให้เขาสงสัยว่าคุณเวียงแก้วคือผู้ที่ฆ่าท่านพ่อของเขา ความสัมพันธ์ของสองตระกูลจึงสิ้นสุดลงนับแต่นั้น

**นักแสดงนำ**

**เพลงประกอบละคร**
 เพลง ความจริง (เพลงเปิด) - มาลีวัลย์ เจมีน่า- เพลง ยิ่งใกล้ยิ่งใช่ (เพลงปิด) - พัดชา เอนกอายุวัฒน์

**อ้างอิง**
 รายชื่อนักแสดง เวียงร้อยดาว- http://gossipstar.mthai.com/tv-content/44182-  เรื่องย่อละคร เวียงร้อยดาว date=2014-01-02 

**แหล่งข้อมูลอื่น**
 แต้ว พลิกบทบาทลงละครสยองขวัญ เวียงร้อยดาว- เปิดอก
บทแรง "น้ำผึ้ง ณัฐริกา"ใน"เวียงร้อยดาว"- ภาพจากกองละคร เวียงร้อยดาว- บุกกองถ่าย เวียงร้อยดาว (Wiang Roi Dao)- ตัวอย่างละคร เวียงร้อยดาว-   ละคร เวียงร้อยดาว  ย้อนหลัง: Gossipstar  MThai- 681
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 3
หมวดหมู่:ละครแนวสยองขวัญ
หมวดหมู่:ละครโทรทัศน์ที่กำกับโดย สถาพร นาควิไลโรจน์
เดือยไก่

เดือยไก่  Dasymaschalon lomentaceum เป็นไม้พุ่มในวงศ์ Annonaceae ลำต้นตรง ใบเดี่ยว ปลายใบแหลม ผิวใบด้านบนสีเขียวเข้ม ด้านล่างมีไขสีขาวนวลเคลือบ ดอกเดี่ยว ออกตามซอกใบ กลีบสีเขียวแกมเหลือง ดอกไม่บาน กลีบดอกจึงติดกันดูคล้ายเดือยไก่ ผลกลุ่มและเป็นผลสด ผลย่อยเรียงกันคล้ายลูกประคำ 
ใช้รับประทานเป็นผลไม้ รากใช้เป็นส่วนผสมของยาบรรเทาอาการปวดเมื่อยหรือเคล็ดขัดยอก 

**อ้างอิง**
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 39
หมวดหมู่:วงศ์กระดังงา
หมวดหมู่:ผลไม้
หมวดหมู่:สมุนไพร
สมเด็จพระพุทธโฆษาจารย์

สมเด็จพระพุทธโฆษาจารย์ เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย

**ประวัติ**
พระพุทธโฆสะเป็นพระคันถรจนาจารย์เถระชาวอินเดียใต้ ได้รับยกย่องว่าเป็นนักปราชญ์ฝ่ายเถรวาท ได้ประพันธ์วรรณกรรมบาลีไว้หลายเล่ม เช่น วิสุทธิมรรค สมันตปาสาทิกา เป็นต้น ในสุวรรณภูมิจึงมีการใช้นามของท่านเป็นราชทินนามสำหรับพระเถระผู้ทรงเกียรติคุณสูงสุดในด้านคันถธุระ 
ในพงศาวดารเหนือ กล่าวถึงพระพุทธโฆษาจารย์ วัดเขารังแร้ง ว่าเป็นพระอรหันต์ผู้ห้ามทัพพระเจ้าศรีธรรมาโศกราชกรุงเชียงแสนไม่ให้ตีเมืองศรีสัชนาลัย ส่วนสมัยอาณาจักรศรีอยุธยาก็มีสมเด็จพระพุทธโฆษาจารย์ เจ้าอาวาสวัดอโยธยา ได้แต่ง "ราโชวาทชาดก" ถวายสมเด็จพระนารายณ์มหาราช และสมัยสมเด็จพระเพทราชามีสมเด็จพระพุทธโฆษาจารย์อยู่วัดพุทไธศวรรย์
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระพุทธโฆษา วัดพุทไธศวรรย์ เป็นพระราชาคณะในคณะคามวาสีฝ่ายขวา ถึงสมัยต้นกรุงรัตนโกสินทร์ได้เปลี่ยนเป็นเจ้าคณะใหญ่คณะเหนือ (บางรูปเป็นเจ้าคณะกลาง) ตอนแรกมีสมณศักดิ์ระหว่างชั้นธรรมกับเจ้าคณะรอง ต่อมายกขึ้นเป็นสมเด็จพระราชาคณะจวบจนปัจจุบัน

**ฐานานุกรม**
สมเด็จพระพุทธโฆษาจารย์ มีฐานานุศักดิ์ตั้งฐานานุกรมได้ 10 รูป ดังนี้- พระครูปลัดสัมพิพัฒนศีลาจารย์ ญาณธาดามหาสังฆานุนายก ปิฎกธรรมรักขิต- พระครูวินัยธร- พระครูเมธังกร พระครูคู่สวด- พระครูธรรมรัต พระครูรองคู่สวด- พระครูสังฆวิจารณ์- พระครูใบฎีกา- พระครูธรรมธร- พระครูวรวงศ์ พระครูคู่สวด- พระครูธรรมรุจิ พระครูรองคู่สวด- พระครูสมุห์

**ผู้ได้รับสมณศักดิ์**
ในสมัยกรุงรัตนโกสินทร์ มีพระเถระได้รับพระราชทานสมณศักดิ์ที่พระพุทธโฆษาจารย์ ดังนี้

**อ้างอิง ==
เอ็มยูทีวี (สโมสรฟุตบอลแมนเชสเตอร์ยูไนเต็ด)

เอ็มยูทีวี (MUTV) เป็นสถานีโทรทัศน์ของ แมนเชสเตอร์ยูไนเต็ด ออกอากาศครั้งแรกเมื่อวันที่ 10 กันยายน พ.ศ. 2541

**รายการของสถานี**
 The Football League Files- An Audience With- Thursday Focus- The Big Match de-brief

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ- Manchester United TV - UK Listings and Schedules
หมวดหมู่:สโมสรฟุตบอลแมนเชสเตอร์ยูไนเต็ด
หมวดหมู่:ทรูวิชั่นส์
หมวดหมู่:สถานีโทรทัศน์ที่เริ่มออกอากาศในปี พ.ศ. 2541
หมวดหมู่:ระบบขนส่งมวลชนในจังหวัดสมุทรปราการ

หมวดหมู่:การขนส่งสาธารณะในประเทศไทย
หมวดหมู่:การขนส่งในจังหวัดสมุทรปราการ
สมเด็จพระอริยวงศาคตญาณ (อู่)

สมเด็จพระอริยวงศาคตญาณ นามเดิม อู่ เป็นสมเด็จพระราชาคณะ อดีตเจ้าอาวาสวัดสัมพันธวงศารามวรวิหาร และวัดสุทัศนเทพวรารามราชวรมหาวิหาร

**ประวัติ**
สมเด็จพระอริยวงศาคตญาณ มีนามเดิมว่า อู่ ส่วนประวัติชั้นบวชเรียนและเปรียญนั้นไม่ทราบว่าเป็นอย่างไร ไม่ได้ความปรากฏ กล่าวกันว่าท่านเป็นผู้ฉลาดสามารถในพระปริยัติธรรมเป็นเปรียญธรรม 9 ประโยค ถึงปีเถาะ พ.ศ. 2374 วันพฤหัสบดีขึ้น 5 ค่ำ เดือน 8 ทรงตั้งเป็นพระราชาคณะผู้ใหญ่ที่พระธรรมไตรโลก มีสำเนาที่ทรงตั้งดังนี้ "ให้เลื่อน พระราชกระวี เป็นพระธรรมติโลกาจารย์ ญาณวิสารทนายก ติปิฏกธรา บวรสังฆาราม คามวสี สถิต ณ วัดเกาะวรวิหาร พระอารามหลวง"
ครั้งถึงปีเถาะ พ.ศ. 2386 เมื่อทรงบูรณะวัดสุทัศนเทพวรารามเสร็จแล้ว โปรดให้อาราธนามาเป็นอธิบดีสงฆ์วัดสุทัศน์ฯ เป็นองค์แรกจึงทรงเลื่อนเป็นพระพิมลธรรม คราวเดียวกับทรงตั้งสมเด็จพระอริยวงษญาณ (นาค) มีสำเนาที่ทรงตั้ง ดังนี้ "ให้พระธรรมไตรโลก เป็นพระพิมลธรรม อนันญาณนายก ติปิฏกธรา มหาคณฤศร บวรสังฆาราม คามวาสี สถิตในวัดสุทัศนเทพธารามอาวาศวรวิหาร พระอารามหลวง ทรงตั้งวันพุธ แรม 11 ค่ำ เดือน 6 ปีเถาะพุทธศักราช 2386"

**ตำแหน่งสมเด็จพระสังฆราช**
เมื่อสมเด็จพระอริยวงษญาณ (นาค) สิ้นพระชนม์ พระบาทสมเด็จพระนั่งเกล้าเจ้าอยู่หัวมีพระราชดำริจะให้ท่านเป็นสมเด็จพระสังฆราช พระองค์โปรดให้อาลักษณ์ร่างนามที่จะทรงแต่งตั้งอยู่แล้ว ลงศุภมัศคุกำหนดวันจะทรงตั้งเป็นวันอังคาร แรม 15 ค่ำ เดือน 4 ปีจอ พ.ศ. 2393 แต่ประจวบเวลาทรงพระประชวร พระอาการมาก จึงมิได้ทรงตั้ง พอพ้นวันที่กำหนดจะทรงตั้งไปวันเดียวก็เสด็จ​สวรรคตเสียก่อน

**สมเด็จพระราชาคณะ**
ถึงรัชสมัยพระบาทสมเด็จพระจอมเกล้าเจ้าอยู่หัว ทรงตั้งพระเจ้าบรมวงศ์เธอ กรมหมื่นนุชิตชิโนรส เป็นกรมสมเด็จพระ ดำรงสมณศักดิ์ที่สมเด็จพระสังฆราชเจ้า และทรงสถาปนาพระพิมลธรรม (อู่) เป็นสมเด็จพระอริยวงศาคตญาณ ตำแหน่งเจ้าคณะใหญ่หนเหนือ มีสำเนาที่ทรงตั้ง ดังนี้ ให้เลื่อนพระพิมลธรรม ขึ้นเป็นสมเด็จพระอริยวงศาคตญาณ ปริยัติวรสังฆาธิบดี ศรีสมณุตมปรินายก ตรีปิฏกโกศล วิมลปรีชา มหาอุดรคณิฤศร บวรลังฏาราม คามวสี อรัญวาสี สถิต วัดสุทัศน์เทพวรารามวรวิหาร พระอารามหลวง นิจภัตรเดือนละ 5 ตำลึง มีถานานุศักดิ์ควรตั้งถานานุกรมได้ 10 รูป

**มรณภาพ**
สมเด็จพระอริยวงศาคตญาณ (อู่) ถึงแก่มรณภาพในรัชกาลที่ 4 เมื่อ ณ วันอังคาร เดือน 9 ขึ้น 15 ค่ำ ปีมะเมีย พ.ศ. 2401 เวลาเช้า ตรงกับวันที่ 24 สิงหาคม พ.ศ. 2401 เข้าโกศวันพุธ แรม 1 ค่ำ เดือน 9 ปีมะเมีย ครองวัดสุทัศนเทพวราราม ได้ 14 ปี มีอายุพรรษาเท่าไรไม่ปรากฏ

**อ้างอิง**
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 9 ประโยค
หมวดหมู่:สมเด็จพระราชาคณะ
หมวดหมู่:เจ้าคณะใหญ่หนเหนือ
หมวดหมู่:เจ้าอาวาสวัดสัมพันธวงศารามวรวิหาร
หมวดหมู่:เจ้าอาวาสวัดสุทัศนเทพวรารามราชวรมหาวิหาร
หมวดหมู่:สมเด็จพระอริยวงศาคตญาณ
โรคเขตร้อน

โรคเขตร้อน คือ โรคที่พบดาษดื่นหรือเฉพาะในเขตร้อน และกึ่งเขตร้อน แต่พบน้อยกว่าในเขตอบอุ่น เพราะการมีฤดูหนาวทำให้ประชากรแมลงลดลงเพราะต้องจำศีล ปัจจุบัน แมลงอย่างยุงและแมลงวันเป็นพาหะหรือตัวนำโรคที่พบมากที่สุด แมลงเหล่านี้อาจนำปรสิต แบคทีเรีย หรือไวรัส ซึ่งติดเชื้อมายังมนุษย์ และสัตว์ โรคเหล่านี้ติดต่อได้มากที่สุดโดย "การกัด" ของแมลง ซึ่งทำให้แพร่เชื้อโรคผ่านการแลกเปลี่ยนเลือดใต้หนัง สำหรับโรคเขตร้อนยังไม่มีวัคซีน และหลายโรคไม่มีหนทางรักษา
การสำรวจป่าดิบเขตร้อน การทำลายป่า การเข้าเมืองและการเดินทางทางอากาศระหว่างประเทศที่เพิ่มขึ้น ตลอดจนการท่องเที่ยวในเขตร้อนอื่น เป็นสาเหตุให้อุบัติการณ์ของโรคเขตร้อนเพิ่มขึ้น

**อ้างอิง**
หมวดหมู่:โรคติดเชื้อ

หมวดหมู่:สุขภาพโลก
แม่แบบ:เหตุการณ์ปัจจุบัน/2556 พฤศจิกายน 7

*เครือข่ายศิษย์เก่ามหาวิทยาลัยธรรมศาสตร์แสดงจุดยืนต่อต้านพระราชบัญญัตินิรโทษกรรม โดยร่วมลงชื่อและเดินขบวนไปยื่นต่อสมาชิกวุฒิสภาที่อาคารรัฐสภา นำโดย นายสุรินทร์ พิศสุวรรณ อดีตเลขาธิการอาเซียน  (ทีนิวส์) ขณะที่สถานีรถไฟฟ้าอโศก หน้าห้างสรรพสินค้าเทอร์มินัล 21 มีการรวมตัวกันในเวลา 12.34 น. เพื่อเป่านกหวีดคัดค้านเช่นเดียวกัน  (ผู้จัดการออนไลน์) รวมถึงที่หน้าห้างสรรพสินค้าอัมรินทร์พลาซ่า สี่แยกราชประสงค์ ก็มีการรวมตัวกันเป่านกหวีดด้วยในเวลา 17.39 น.  (แนวหน้า)
*เครือข่ายนักศึกษาประชาชนปฏิรูปประเทศไทย (คปท.) ย้ายที่ชุมนุมจากแยกอุรุพงษ์ ไปยังเชิงสะพานมัฆวานรังสรรค์  (ยูทิวบ์)
}
รอยมาร

รอยมาร เป็นนวนิยายไทย บทประพันธ์ของ พัดชา สร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 มาแล้วถึง 3 ครั้ง

**การนำมาสร้างเป็นละครโทรทัศน์**
ครั้งแรกสร้างในปี พ.ศ. 2533 ผลิตโดย เมคเกอร์ กรุ๊ป เขียนบทโทรทัศน์โดย เอื้องอรุณ สมิตสุวรรณ กำกับการแสดงโดย ชูศักดิ์ สุธีรธรรม นำแสดงโดย ศรัณยู วงษ์กระจ่าง, เพ็ญพิสุทธิ์ คงสมุทร, ตฤณ เศรษฐโชค, ธัญญา โสภณ, พิศมัย วิไลศักดิ์, มนตรี เจนอักษร, สุเชาว์ พงษ์วิไล, ทัศน์วรรณ เสนีย์วงศ์ ณ อยุธยา ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันอังคาร เวลา 20.50 - 21.50 น. เริ่ม 25 ธันวาคม พ.ศ. 2533 - 8 เมษายน พ.ศ. 2534
ครั้งที่สองสร้างในปี พ.ศ. 2543 ผลิตโดย เมคเกอร์ เจ เขียนบทโทรทัศน์โดย ศราทิพย์ กำกับการแสดงโดย กฤษณ์ ศุกระมงคล นำแสดงโดย บัณฑิต สาวแก้ว, ปิยธิดา มิตรธีรโรจน์, คงศักดิ์ เจริญจันทร์, สกาวใจ พูนสวัสดิ์, ศิริพร วงศ์สวัสดิ์, ดิลก ทองวัฒนา, สันติสุข พรหมศิริ, ธัญญา โสภณ ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.50 - 21.50 น. เริ่ม 26 พฤศจิกายน พ.ศ. 2543 - 31 ธันวาคม พ.ศ. 2543
และนำกลับมาสร้างอีกครั้งในปี พ.ศ. 2554 ผลิตโดย บริษัท ทีวีซีน จำกัด เขียนบทโทรทัศน์โดย บทกร กำกับการแสดงโดย ผิน เกรียงไกรสกุล นำแสดงโดย ปกรณ์ ฉัตรบริรักษ์, ราศรี บาเล็นซิเอก้า จิราธิวัฒน์, เอกพงศ์ จงเกษกรณ์, ราณี แคมเปน, พิศมัย วิไลศักดิ์, นิรุตติ์ ศิริจรรยา, ดิลก ทองวัฒนา, เพ็ญพักตร์ ศิริกุล ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.15 - 22.45 น. เริ่ม 23 กันยายน พ.ศ. 2554 - 23 ตุลาคม พ.ศ. 2554

**นักแสดง**

**อ้างอิง**
  ย้อนรอยละครเก่า "รอยมาร"-  เรื่องย่อละคร รอยมาร (2554)
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2533
หมวดหมู่:ละครโทรทัศน์ไทยในปี พ.ศ. 2543
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์โดยเมคเกอร์เจ
หมวดหมู่:ละครโทรทัศน์โดยเมคเกอร์กรุ๊ป
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์ที่กำกับโดย ผิน เกรียงไกรสกุล
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2010
แม่แบบ:บทความคัดสรร/พฤศจิกายน 2556

ธงชาติไทย
ธงชาติไทย หรือเรียกอีกอย่างหนึ่งว่า ธงไตรรงค์ มีลักษณะเป็นธงสี่เหลี่ยมผืนผ้า ใช้สีหลักในธง 3 สี คือ สีแดง ขาว และน้ำเงิน ภายในแบ่งเป็นแถบ 5 แถบ แถบในสุดสีน้ำเงิน ถัดมาด้านนอกทั้งด้านบนและล่างเป็นสีขาวและสีแดงตามลำดับ แถบสีน้ำเงินมีขนาดใหญ่กว่าแถบสีอื่นเป็น 2 เท่า ความหมายสำคัญของธงไตรรงค์นั้นหมายถึงสถาบันหลักทั้งสามของประเทศไทย คือ ชาติ (สีแดง) ศาสนา (สีขาว) และพระมหากษัตริย์ (สีน้ำเงิน) สีทั้งสามนี้เองคือที่มาของการเรียกชื่อธงนี้ว่าธงไตรรงค์ (ไตร = สาม, รงค์ = สี)
พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ใช้ธงนี้เป็นธงชาติไทย (ขณะนั้นยังเรียกชื่อประเทศว่าสยาม) เมื่อช่วงปลายปี พ.ศ. 2460 เพื่อแก้ไขปัญหาการชักธงช้างเผือก (ซึ่งใช้เป็นธงชาติมาตั้งแต่รัชกาลที่ 4) กลับด้าน และเพื่อเป็นอนุสรณ์ในการเข้าร่วมสงครามโลกครั้งที่ 1 กับฝ่ายสัมพันธมิตร (อ่านต่อ...)
บทความคัดสรรก่อนหน้านี้: ซัมติง – ดาวฤกษ์ – อีริก บานา
ที่เก็บถาวร – บทความคัดสรรอื่น ๆ
โกซังเกะ

ตราประจำตระกูลโทกูงาวะ
โกซังเกะ (Gosanke) เป็นชื่อที่ใช้เรียกตระกูลโทกูงาวะสาขาย่อย 3 สาขาซึ่งสืบเชื้อสายจากบุตรชาย 3 คนของ โทะกุงะวะ อิเอะยะซุ คือ โทะกุงะวะ โยะชินะโอะ บุตรชายคนที่ 8 ซึ่งเป็นเจ้าแคว้นโอะวะริ,โทะกุงะวะ โยะริโนะบุ บุตรชายคนที่ 9 ซึ่งเป็นเจ้าแคว้นคิอิและ โทะกุงะวะ โยะริฟุสะ บุตรชายคนที่ 10 ซึ่งเป็นเจ้าแคว้นมิโตะในกรณีที่ตระกูลโทะกุงะวะสาขาหลักหมดผู้สืบทอดตำแหน่ง
ซึ่งมีเพียง 2 สาขาเท่านั้นที่สมาชิกในตระกูลได้เป็น โชกุน คือ โทะกุงะวะ โยะชิมุเนะ โชกุนคนที่ 8 จากสาขาคิอิและ โทะกุงะวะ อิเอะโมะชิ โชกุนคนที่ 14 จากสาขาโอะวะริ
และเมื่อโชกุนโยะชิมุเนะกำลังจะสละตำแหน่งให้ อิเอะชิเงะ บุตรชายคนโตเขาจึงได้แต่งตั้งให้บุตรชาย 3 คนของเขาไปเป็นเจ้าแคว้นพร้อมกับตั้งให้เป็นสาขารองของ โงะซังเกะ โดยมีชื่อว่า โงะซังเกียว 
โทะกุงะวะ โยะชิโนะบุ โชกุนคนสุดท้ายนั้นสืบเชื้อสายจาก ตระกูลฮิโตะสึบะชิ ซึ่งเป็น 1 ใน 3 ตระกูลสาขาของโงะซังเกียว
หมวดหมู่:ตระกูลโทะกุงะวะ
เซนทรัลฟอลล์

เซนทรัลฟอล (Central Fall) เป็นเมืองในพรอวิเดนซ์เคาน์ตี โรดไอแลนด์สหรัฐอเมริกา มีประชากร 19,376 คน ในปี พ.ศ. 2553 เซนทรัลฟอลเป็นนครที่เล็กที่สุดในโรดไอแลนด์ แต่มีความหน่าแน่นประชากรมากที่สุด ซึ่งมากกว่าความหนาแน่นประชากรของบอสตัน

**อ้างอิง**
หมวดหมู่:เมืองในเทศมณฑลพรอวิเดนซ์
เทรซี บอนด์

เทเรซ่า "เทรซี่" บอนด์ (เกิด เทเรซ่า "เทรซี่" ดราโก, หรือที่เรียกกันว่า เคาน์เตสซ่า เทเรซ่า ดิ วิเซนโซ่) เป็นตัวละครในเรื่อง เจมส์ บอนด์ ภาค 007 ยอดพยัคฆ์ราชินี และ On Her Majesty's Secret Service ฉบับนิยาย เป็นผู้หญิงคนเดียวที่ได้แต่งงานกับเจมส์ บอนด์จริง ๆ ในฉบับภาพยนตร์ เล่นโดย ไดอาน่า ริกก์

**ประวัติ**
เทเรซา เดรโกเกิดในปี 1943 เธอเป็นลูกคนเดียวของ มาร์ค-แองค์ ดราโก หัวหน้าองค์การอาชญากรรมคอร์ซิกา-ไม่ได้ใหญ่เท่า องค์กร สเปคเตอร์ รวมทั้งบริษัทการก่อสร้างดราโก เทเรซาเรียกตัวเองว่า " เทรซี่ " เพราะ เธอรู้สึกว่า " เทเรซา " ไม่เหมาะกับเธอ (ขณะที่เธอแนะนำ ตัวเองให้บอนด์ " เทเรซา เป็นนักบุญ; ฉันเรียกตัวเองว่า เทรซี่ ")
แม่ของเทรซี่ เสียชีวิตในปี 1955 ; พ่อของเธอก็ส่งเธอไปอยู่โรงเรียนประจำในประเทศสวิสเซอร์แลนด์ หลังจากนั้นเธอก็แต่งงานกับชาวอิตาเลียน เคานต์ กูลิโอ ดิ วิเซนโซ ที่ในช่วงการแต่งงานของพวกเขาได้ถือของส่วนใหญ่ของเงินของเธอก่อนที่ในที่สุดก็ทิ้งเธอไว้; เขาก็เสียชีวิตขณะขับรถมาเซราติในบริษัทแห่งหนึ่งของเมียน้อยของเขา ในระหว่างการแต่งงานครั้งนี้เทรซี่มีลูกคนที่เสียชีวิตจากโรคเยื่อหุ้มสมองไขสันหลัง เธอหมดหวังและเศร้าโศก เทรซี่พยายามฆ่าตัวตายด้วยการเดินลงไปในทะเลในโปรตุเกส แต่ถูกเจมส์ บอนด์ ช่วยไว้
เมื่อพ่อของเธอได้พบกับบอนด์ เขาขอร้องให้บอนด์ช่วยเธอ โดยการแต่งงานกับเธอ และให้เงิน 1 ล้านปอนด์ ตอนแรกบอนด์ปฏิเสธ แต่เขาเปลี่ยนใจเมื่อดราโกมีข้อมูลของเขาสำหรับความต้องการของบอนด์ในการไล่ล่า เอิร์นส์ สตาฟโร โบลเฟลด์ ตั้งแต่เหตุการณ์ใน ธันเดอร์บอลล์ และการล่มสลายขององค์กรสเปคเตอร์ บอนด์เต็มใจจะลาออกจาก MI6 เพื่อไล่ล่าโบลเฟลด์ แต่ เอ็ม พักงานบอนด์แทน บอนด์สามารถติดตามโบลเฟลด์ได้ถึงสวิสเซอร์แลนด์ ดราโกตอบแทนบอนด์ด้วยการให้เงิน 1 ล้านปอนด์ แต่บอนด์ปฏิเสธ เพราะต้องการแต่งงานกับเทรซี่ด้วยความเต็มใจ สุดท้ายเจมส์ บอนด์ ได้แต่งงานแต่ต้องเสียน้ำตาในท้ายเรื่องเนื่องจากเทรซี่ถูกยิง ระหว่างที่บอนด์จอดรถข้างทางบนภูเขา แล้ว อิรมา บันท์ ลูกน้องของโบลเฟลด์ ศัตรูคู่อาฆาตของบอนด์ก็ยิงปืนกราดเข้าใส่รถ เจาะเข้ากลางศีรษะของเทรซี่เสียชีวิตคาที่ บอนด์จึงอุทิศคำว่า "เราจะมีกันและกันตลอดไป" ("We have all the time in the World") ให้กับเทรซี่

**อ้างอิง**
หมวดหมู่:เจมส์ บอนด์
หมวดหมู่:ตัวละครที่เป็นเคานต์และเคาน์เตส
หมวดหมู่:ตัวละครที่ถูกฆาตกรรม
หมวดหมู่:ตัวละครที่พยายามฆ่าตัวตาย
เจ้าจอมวันทา ในสมเด็จพระบวรราชเจ้ามหาสุรสิงหนาท

เจ้าจอมวันทา เป็นพระสนมในสมเด็จพระบวรราชเจ้ามหาสุรสิงหนาท

**ประวัติ**
เจ้าจอมวันทา เป็นสาวชาวเวียงจันทน์ ติดตามสมเด็จพระบวรราชเจ้ามหาสุรสิงหนาทกลับมา ในคราวที่พระองค์ไปรบที่เมืองเวียงจันทน์กับพระบาทสมเด็จพระพุทธยอดฟ้าจุฬาโลกมหาราช เจ้าจอมวันทาได้ลักลอบเป็นชู้กับพระยากลาโหมราชเสนา (ทองอิน) เมื่อพระยากลาโหมราชเสนา (ทองอิน) ถูกจับได้ว่าคิดการกบฎกับพระองค์เจ้าลำดวนและพระองค์เจ้าอินทปัตจึงถูกนำตัวไปประหาร เจ้าจอมวันทาก็ถูกประหารพร้อมกันไปด้วย เมื่อวันอังคาร เดือน 3 ขึ้น 5 ค่ำ ตรงกับวันที่ 17 มกราคม พ.ศ. 2346

**อ้างอิง**
2346
หมวดหมู่:เจ้าจอม
หมวดหมู่:พระภรรยาในสมเด็จพระบวรราชเจ้ามหาสุรสิงหนาท
หมวดหมู่:บุคคลจากเวียงจันทน์
เจ้าจอมมารดาภู่ ในสมเด็จพระบวรราชเจ้ามหาสุรสิงหนาท

เจ้าจอมมารดาภู่ หรือ ภู่ สีดา เป็นพระสนมในสมเด็จพระบวรราชเจ้ามหาสุรสิงหนาท

**ประวัติ**
เจ้าจอมมารดาภู่เดิมเป็นละครหลวงกรุงธนบุรี แล้วได้เป็นละครหลวงในรัชกาลที่ 1 เป็นหญิงที่เล่าลือกันว่า "เป็นหญิงเลื่องชื่อลือชาว่างามมากในครั้งกระโน้น" ภายหลังต้องโทษประหารเพราะแม่เป็นกบฏ
ดังเหตุการณ์วังหน้า เมื่อ พ.ศ. 2326 ครั้งนั้นสมเด็จพระบวรราชเจ้ามหาสุรสิงหนาท ทรงพระดำริเห็นว่า พระสงฆ์เมื่อรับบิณฑบาตรราษฎรไม่ต้องคอยท่า แต่หากเมื่อรับบาตรในวังเจ้านายและบ้านผู้มีบรรดาศักดิ์ใหญ่ต้องไปคอยรอ บางครั้งก็จนสายก็ยังมิได้กลับวัด จึงมีพระบัณฑูรไว้ว่า ในพระบวรราชวังนั้น ให้เจ้าพนักงานเตรียมเครื่องทรงบาตรตั้งที่ให้พร้อม แล้วจึงให้สังฆการีนิมนต์พระสงฆ์ แล้วพระองค์จะเสด็จลงทรงบาตรในเวลาเช้าโมงหนึ่ง ดังนั้นประตูดินในพระราชวังบวรจึงต้องเปิดก่อนย่ำรุ่ง ทำเช่นนี้เป็นธรรมเนียม
จนเมื่อมีชายบัณฑิตจากนครนายก 2 คน อ้างตัวว่ามีวิชาความรู้ล่องหนหายตัวได้ เข้ามาอาศัยกับนางเอี้ยง มารดาเจ้าจอมมารดาภู่ ทั้งสองร่วมคบคิดกับขุนนางวังหน้าหลายคน เช่น พระยาอภัยรณฤทธิ์ รวมทั้งนางเอี้ยงด้วย
เมื่อวันศุกร์ เดือน 5 แรม 2 ค่ำ (วันศุกร์ที่ 18 เมษายน พ.ศ. 2326) เวลาเช้า พวกวิเสทปากบาตรก็ขนกระบุงข้าวทรงบาตรเข้าไปทางประตูดินวังหน้า นางเอี้ยงออกอุบายให้ชายทั้งสองแต่งเป็นหญิงถือดาบซ่อนไว้ในผ้าห่มลอบเข้าไปพระราชวังบวรสถานมงคล แล้วแอบอยู่ 2 ข้างพระทวารที่จะเสด็จลงทรงบาตร แต่เดชะพระบารมีมีเหตุให้ทรงลงพระทวารอีกมุขข้างหน้า ซึ่งได้เสด็จไปเฝ้าพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระราชวังหลวงแต่เช้าตรู่ก่อนทรงบาตร
จนเมื่อมีพนักงานฝ่ายในมาพบก็ร้องอื้ออึงลงมาว่ามีผู้ชายถือดาบเข้ามาในพระราชวัง ชายทั้งสองก็ไล่ตามลงมา ขณะนั้นมีขุนหมื่นกรมวังคนหนึ่งกำลังคุมไพร่ก่อถนนในพระราชวัง เมื่อกบฏวิ่งไล่มา ก็เอาดาบฟันขุนหมื่นผู้นั้นคอขาดตายกับที่
บรรดาเจ้าจอมและจ่าโขลนก็ตกใจ วิ่งออกมาบอกความถึงข้างหน้า ข้าราชการเป็นอันมากจึงพากันวิ่งเข้าไปในพระราชวังล้อมจับชายทั้งสอง บางส่วนก็วิ่งไปยังพระราชวังหลวง กราบบังคมทูลพระบาทสมเด็จพระมหาภูมิพลอดุลยเดชมหาราช บรมนาถบพิตรและกรมพระราชวังบวรมหาสุรสิงหนาท ซึ่งประทับอยู่ในท้องพระโรง ครั้นทรงทราบความจึงทรงมีพระบัญชาให้ตำรวจหลวงทั้งวังหลวงและวังหน้าเข้าระงับเหตุ จนจับได้
กบฏทั้งสองให้การซัดทอดผู้คบคิดที่เป็นขุนนางทั้งวังหน้าและวังหลวง มีพระยาอภัยรณฤทธิ์ พวกวิเสทปากบาตรวังหน้า รวมทั้ง เอี้ยงและบุตรหญิง 1 บุตรชาย 2 และ "จุ้ย" บุตรหญิงพระยาอภัยรณฤทธิ์ซึ่งอยู่พระราชวังหลวง เกษบุตรชายพระยาอภัยรณฤทธิ์กับทั้งบ่าวไพร่สมเด็จกรมพระราชวังบวรมีพระบัญชาให้เฆี่ยนสอบแล้วทั้งหมดรับเป็นสัตย์ นางเอี้ยงให้การว่าหลงเชื่ออ้ายบัณฑิตกบฏทั้งสอง และว่าจะยอมยกลูกสาว (คือเจ้าจอมมารดาภู่) ให้เป็นเจ้าจอมเมื่อสำเร็จการแล้ว
สมเด็จพระบวรราชเจ้ามหาสุรสิงหนาทจึงให้ลงพระราชอาญาประหารชีวิตกบฏทั้งสองกับพวก รวมทั้งเจ้าจอมมารดาภู่ด้วย

**อ้างอิง**
หมวดหมู่:เจ้าจอมมารดา
หมวดหมู่:พระภรรยาในสมเด็จพระบวรราชเจ้ามหาสุรสิงหนาท
มาร์มาไรย์

ไฟล์:Marmaray Istanbul Project.png|thumb|350px|โครงการมาร์มาไรย์เป็นโครงการก่อสร้างอุโมงค์ลอดใต้ช่องแคบบอสฟอรัส เพื่อเชื่อมรถไฟชานเมือง (เส้นสีฟ้า) ระหว่างเมืองอิสตันบูลฝั่งทวีปเอเชียและฝั่งทวีปยุโรปเข้าด้วยกัน
มาร์มาไรย์ (Marmaray) เป็นโครงการเกี่ยวกับระบบขนส่งทางรางในเมืองอิสตันบูล ประเทศตุรกี ซึ่งประกอบด้วยการก่อสร้างอุโมงค์รถไฟลอดใต้ช่องแคบบอสฟอรัส เชื่อมประเทศตุรกีฝั่งทวีปเอเชียและทวีปยุโรปเข้าด้วยกัน (ประเทศตุรกีตั้งอยู่บนสองทวีป โดยมีช่องแคบบอสฟอรัสเป็นเขตแบ่งทวีป) โครงการนี้ยังรวมถีงการปรับปรุงสภาพรถไฟชานเมืองสายเลียบทะเลมาร์มารา ตั้งแต่สถานี Halkalı ของฝั่งทวีปยุโรป ไปจนถึงสถานี Gebze บนฝั่งทวีปเอเชีย โดยใช้อุโมงค์ดังกล่าวเชื่อมระบบรถไฟทั้งสองฝั่ง รวมไปถึงการจัดซื้อจัดจ้างยานพาหนะที่ใช้วิ่งรับส่งผู้โดยสาร
การก่อสร้างเริ่มขึ้นในปี พ.ศ. 2547 (ค.ศ. 2004) ซึ่งตามกำหนดจะเปิดให้บริการในเดือนเมษายน พ.ศ. 2552 แต่เกิดความล่าช้าหลายครั้งเนื่องจากการขุดค้นพบทางโบราณคดี โดยส่วนแรกของโครงการเปิดใช้งานเมื่อวันที่ 29 ตุลาคม พ.ศ. 2556 (ค.ศ. 2013)
ชื่อของโครงการ มาร์มาไรย์ (Marmaray) มีที่มาจากชื่อทะเลมาร์มารา (Marmara) ตั้งอยู่ทางทิศใต้ของโครงการ รวมกับคำว่า ray เป็นคำในภาษาตุรกีหมายถึง ทางรถไฟ

**ข้อมูลทางเทคนิค**
ข้อมูลทางเทคนิคของโครงการ- ความกว้างรางรถไฟ: 1435 มิลลิเมตร (รางมาตรฐาน)- ระบบไฟฟ้า: 25 kV, 50 Hz (ระบบจ่ายไฟฟ้าเหนือหัว)- ความยาวทั้งหมด: 76.3 km
** ส่วนระดับพื้นดิน: 62.7 km
** ส่วนอุโมงค์: 13.6 km
*** ส่วนใต้น้ำ (Immersed tube): 1387 m
*** ส่วนใต้ดิน: 9.8 km
*** ส่วนเชื่อมต่อกับระดับพื้นดิน: 2.4 km- จุดที่ลึกที่สุด: 60.46 m- รัศมีความโค้งที่น้อยที่สุด: 300 m- ความลาดสูงสุด: 1.8 %- จำนวนสถานี: 40 สถานี
** สถานีระดับพื้นดิน: 37 สถานี
** สถานีใต้ดิน: 3 สถานี
** สถานีรถไฟระหว่างเมือง: 8 สถานี- จุดตัดทางรถไฟ: 4 จุด- ความยาวชานชาลาที่สั้นที่สุด: 225 m- ระยะห่างระหว่างสถานีโดยเฉลี่ย: 1.9 km- ความเร็วสูงสุด: 100 km/h- ความเร็วในเชิงพาณิชย์ (commercial speed): 45 km/h- ระยะห่างรถไฟแต่ละขบวน (Headway): 2–10 นาที- จำนวนผู้โดยสารต่อชั่วโมง-ทิศทาง: 75,000 คน- จำนวนรถโดยสาร: 440

**อ้างอิง**

**แหล่งข้อมูลอื่น**
  เว็บไซด์อย่างเป็นทางการของโครงการมาร์มาไรย์ -  รูปภาพ ข้อมูลทั่วไป ประวัติ และการดำเนินการก่อสร้างของโครงการ 
หมวดหมู่:อุโมงค์ใต้ทะเล
หมวดหมู่:สิ่งก่อสร้างในอิสตันบูล
หมวดหมู่:สิ่งก่อสร้างตั้งแต่ พ.ศ. 2556
แม่แบบ:เหตุการณ์ปัจจุบัน/2556 พฤศจิกายน 8

*กลุ่มศิลปิน ดารา นักร้อง รวมตัวกันเป่านกหวีดและจัดกิจกรรมต้านพระราชบัญญัตินิรโทษกรรม  ในชื่อกิจกรรมว่า ""ปิดซอย" จับตานิรโทษสุดซอย" ที่ลานกิจกรรมหน้าหอศิลปวัฒนธรรมแห่งกรุงเทพมหานคร แยกปทุมวัน  (ไทยนิวส์)
}
วาร์วิก

วาร์วิก (Warwick) เป็นเมืองในเคนท์เคาน์ตี โรดไอแลนด์ สหรัฐอเมริกา วาร์วิกเป็นเมืองขนาดใหญ่อันดับที่ 2 ด้วยประชากร 82,672 คน ในปี พ.ศ. 2553 วาร์วิกก่อตั้งขึ้นโดยซามูเอล กอร์ตันเมื่อ พ.ศ. 2185
วาร์วิกตั้งอยู่ห่างจากใจกลางนครพรอวิเดนซ์ไปทางทิศใต้ประมาณ 19 กิโลเมตร (12 ไมล์) ห่างจากบอสตันไปทางทิศตะวันตกเฉียงใต้ 101 กิโลเมตร (61 ไมล์) และห่างจากนครนิวยอร์กไปทางทิศตะวันออกเฉียงเหนือ 275 กิโลเมตร (171 ไมล์)

**รายการอ้างอิง**

**แหล่งข้อมูลอื่น**
 City of Warwick, Rhode Island Website- Macaroni Kid - Cranston/Kent County - A family friendly events calendar date=2013-10-31 - Warwick Museum of Art- Warwick Public Library date=2007-10-10 - Pawtuxet Cove date=2006-10-31 - City Of Warwick Police Department- City of Warwick Fire Department- Affair of the Gaspee- Gaspee Days- Warwick's Dept. of Tourism- Quahog.org date=2013-10-24 
หมวดหมู่:เมืองในเทศมณฑลเคนต์ (รัฐโรดไอแลนด์)
เขตเวลาตะวันออก

เขตเวลาตะวันออก (Eastern Time Zone) เป็นเขตเวลาที่ใช้ในสหรัฐอเมริกา, แคนาดา และประเทศในอเมริกากลางและอเมริกาใต้ สถานที่ที่ใช้เวลามาตรฐานตะวันออกได้ เมื่อเวลามาตรฐานของประเทศนั้น ๆ ช้ากว่าเวลามาตรฐานสากลเชิงพิกัดอยู่ 5 ชั่วโมง (UTC-05.00)

**ประเทศที่ใช้เขตเวลาตะวันออก**

**แคนาดา**
 รัฐเกแบ็ก- รัฐออนแทริโอ- ช่วงตะวันออกกลางของนูนาวุต

**สหรัฐอเมริกา**
 คอนเนทิคัต- เดลาแวร์- จอร์เจีย- เมน- แมรีแลนด์- แมสซาชูเซตส์- นิวแฮมป์เชอร์- นิวเจอร์ซีย์- นิวยอร์ก- นอร์ทแคโรไลนา- โอไฮโอ- เพนซิลเวเนีย- โรดไอแลนด์- เซาท์แคโรไลนา- เวอร์มอนต์- เวสต์เวอร์จิเนีย- เวอร์จิเนีย
นอกจากนี้ยังมีอีก 6 รัฐที่ใช้เขตเวลานี้ไม่ทั่วทั้งรัฐ ได้แก่- แอละแบมา- ฟลอริดา- อินดีแอนา- เคนตักกี- มิชิแกน- เทนเนสซี

**เม็กซิโก**
 รัฐกินตานาโร เป็นรัฐที่เคยใช้เขตเวลาตะวันออกตาม EST

**อเมริกากลางและแคริบเบียน**
 จาเมกา- หมู่เกาะเคย์แมน- ปานามา- คิวบา (ใช้เขตเวลาตะวันออกในฤดูหนาว)- บาฮามาส (ใช้เขตเวลาตะวันออกในฤดูหนาว)- เฮติ (ใช้เขตเวลาตะวันออกในฤดูหนาว)

**อเมริกาใต้**
 โคลอมเบีย- เอกวาดอร์- เปรู- บราซิล เฉพาะรัฐอาครี

**ดูเพิ่ม**
 เวลาในโคลัมเบีย- เวลาในอินดีแอนา- เวลาในบราซิล- เวลาในฝรั่งเศส

**แหล่งข้อมูลอื่น**
  Official U.S. time in the Eastern time zone date=2014-10-30 -  North American Time Zone border data and images-  World time zone map date=2015-12-24 -  U.S. time zone map-  History of U.S. time zones and UTC conversion date=2011-08-08 -  Canada time zone map-  Time zones for major world cities-  Official times across Canada-  Federal Regulations defining time zones
หมวดหมู่:เขตเวลา
หมวดหมู่:เวลาในแคนาดา
หมวดหมู่:เวลาในเม็กซิโก
หมวดหมู่:เขตเวลาในสหรัฐอเมริกา
วิชิต แย้มบุญเรือง

วิชิต แย้มบุญเรือง ประธานคณะกรรมการ บริษัท เอกรัฐวิศวกรรม จำกัด (มหาชน) กรรมการบริหาร พรรคพลังธรรมใหม่ อดีตนักกีฬาฟุตบอลทีมชาติไทย อดีตผู้ฝึกสอนทีมชาติไทย และอดีตประธานกรรมการบริษัทไทยพรีเมียร์ลีก จำกัด 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในระบบบัญชีรายชื่อ ลำดับที่ 1 ของพรรคภูมิพลังเกษตรกรไทย แต่ไม่ได้รับเลือกตั้ง

**การศึกษา**
 ปริญญาตรี เศรษฐศาสตร์/พาณิชย์ศาสตร์และการบัญชี จุฬาลงกรณ์มหาวิทยาลัย - ปริญญาโท เศรษฐศาสตร์ Columbia University, New York, USA - ปริญญาเอก Public & International Affairs, University of Pittsburgh, Pennsylvania, USA

**เครื่องราชอิสริยาภรณ์**

**อ้างอิง**
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นักฟุตบอลทีมชาติไทย
หมวดหมู่:นักการเมืองไทย
หมวดหมู่:พรรคชาติพัฒนา (พ.ศ. 2535)
หมวดหมู่:พรรคชาติไทย
หมวดหมู่:พรรคพลังธรรมใหม่
หมวดหมู่:บุคคลจากคณะเศรษฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้จัดการทีมฟุตบอลทีมชาติไทย
ระบบรถไฟฟ้าของรถไฟใต้ดินปักกิ่ง

ไฟล์:北京地铁15号线列车.JPG|250px|thumb|รถไฟฟ้าสาย 15 รับไฟฟ้าจากรางที่สาม
ระบบรถไฟฟ้าของรถไฟใต้ดินปักกิ่ง ทุกคัน วิ่งบนรางขนาด 1,435 มิลลิเมตร พลังไฟฟ้า 750 โวลต์ กระแสตรง จากรางที่สาม ยกเว้นสาย 6 ที่รับจากลวดไฟฟ้าเหนือหัว ทุกเส้นทางใช้รถไฟฟ้า 6 คันต่อขบวน ความเร็วสูงสุด 80 กิโลเมตรต่อชั่วโมง ยกเว้นสาย 6 ที่ใช้รถไฟฟ้า 8 คันต่อขบวน และสายท่าอากาศยานที่ใช้รถไฟฟ้า 4 คันต่อขบวน ทำความเร็วได้ถึง 100 และ 110 กิโลเมตรต่อชั่วโมงตามลำดับ

**ผู้ผลิต**
ไฟล์:Beijing Subway Airport Express 01.jpg|thumb|right|430px|ล้อขับเคลื่อนสายท่าอากาศยานจำนวน 4 คัน ในปี ค.ศ. 2008
ส่วนใหญ่ผลิตโดย Changchun Railway Vehicles Company Ltd. ซึ่งเป็นส่วนหนึ่งของ China CNR Corporation ปัจจุบันมีล้อขับเคลื่อนของสาย 2, สาย 5, สาย 8, สาย 10, สาย 13, สายท่าอากาศยาน และรุ่นเก่าของสาย 1 สร้างโดย Changchun RVC ล้อขับเคลื่อนสาย 1 รุ่นล่าสุด เป็นแบบเดียวกับสาย 4 และสายบาตง ผลิตโดย Qingdao Sifang Locomotive and Rolling Stock Company ส่วนหนึ่งของ China South Locomotive and Rolling Stock Industry Corp.

**ดูเพิ่ม**
 รถไฟใต้ดินปักกิ่ง

**อ้างอิง**

**แหล่งข้อมูลอื่น**
  Official Beijing Subway Website date=2008-10-24 -  World Subways by Robert McConnell
หมวดหมู่:รถไฟใต้ดินปักกิ่ง
ตราแผ่นดินของแอฟริกาใต้

ตราแผ่นดินของแอฟริกาใต้ แบบที่ใช้อยู่ ณ ปัจจุบัน ประกาศใช้อย่างเป็นทางการเนื่องในวันอิสรภาพ 27 เมษายน ค.ศ. 2000. แทนที่ตราแผ่นดินที่ใช้มาตั้งแต่สมัยอาณานิคมเมื่อ ค.ศ.1910. คำขวัญ ǃke e: ǀxarra ǁke เขียนเป็นอักษรKhoisan ในภาษาซคัม หมายถึง "เอกภาพในความหลากหลาย". คำขวัญที่ปรากฏในตราแบบเดิม Ex unitate vires, หมายถึ
ง "unity is strength".

**ประวัติ**

**สมัยอาณานิคม**
ตราแผ่นดินประจำดินแดนอาณานิคม ประกาศใช้ตามพระบรมราชโองการของ สมเด็จพระเจ้าจอร์จที่ 5 เมื่อวันที่ 17 กันยายน ค.ศ. 1910. ภายหลังจากการก่อตั้งสหภาพแอฟริกาใต้.
ตราแผ่นดิน สื่อถึง จังหวัดทั้งสี่ (อาณานิคมทั้งสี่) ที่รวมกับเป็นสหภาพ.- ช่องที่ 1 มุมบนซ้าย หญิงพรหมจารีย์ถือสมอเรือ หมายถึง อาณานิคมเคป.- ช่องที่ 2 มุมบนขวา วิลเดอบีสต์ หมายถึง อาณานิคมนาตาล.- ช่องที่ 3 มุมล่างซ้าย ต้นส้ม หมายถึง เสรีรัฐออเรนจ์ (ออเรนจ์ฟรีสเตท).- ช่องที่ 4 มุมล่างขวา รูปรถบรรทุก หมายถึง สาธารณรัฐทรานส์วาล.- ประคองข้างได้รับอิทธิพลจากตราของอาณานิคมแม่น้ำออเรนจ์ และ อาณานิคมเคป .- สิงโตเหยียบบนแพรประดับสีแดง-ขาว, หมายถึง ความเป็นปึกแผ่นของอาณานิคมทั้งสี่.
คำขวัญ, Ex Unitate Vires หมายถึง "Union is Strength" ใช้จนถึง ค.ศ. 1961, และได้เปลี่ยนเป็น "Unity is Strength".

**วิวัฒนาการ**
ตราแผ่นดินทั้ง3แบบ. ตราแผ่นดินแบบแรก (ค.ศ. 1910) ต่อมาได้มีการแก้ไขแบบตราเพิ่ม เมื่อ ค.ศ. 1930, โดยใช้เป็นเครื่องหมายยศ จ่าสิบเอก ของกองกำลังป้องกันสหภาพ และ กองกำลังป้องกันแอฟริกาใต้ จนถึง ค.ศ. 2002. ตราแผ่นดินแบบที่ 2, ค.ศ. 1930 มีชื่อเรียกว่า "ตราแผ่นดินปฐมภูมิ", และ ตราแผ่นดินแบบสุดท้ายมีการแก้ไขแบบตราเพิ่ม เมื่อ ค.ศ. 1932 มีชื่อเรียกว่า "embellished coat of arms", ตราแผ่นดินทั้งสองแบบได้ใช้จนถึง ค.ศ. 2000.

**อ้างอิง**

**แหล่งข้อมูลอื่น**
  Past and present
แอฟริกาใต้
หมวดหมู่:สัญลักษณ์ของประเทศแอฟริกาใต้
หมวดหมู่:South African heraldry
แม่แบบ:เหตุการณ์ปัจจุบัน/2556 พฤศจิกายน 9

*ภาคิน คำวิลัยศักดิ์ และ ภัทรธิดา พัชรวีระพงษ์ นักร้องและนักแสดงชื่อดัง ได้ขึ้นเวทีปราศัยของการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ที่อนุสาวรีย์ประชาธิปไตย ถนนราชดำเนิน  (สนุกดอตคอม)
}
เซนต์จอห์น (รัฐนิวบรันสวิก)

เซนต์จอห์น (Saint John) เป็นเมืองที่ใหญ่ที่สุดในรัฐนิวบรันสวิก ประเทศแคนาดา เมืองมีประชากร 70,063 คน ในปี ค.ศ. 2011 มีพื้นที่ 315.82 ตร.กม. (121.94 ตร.ไมล์) ตั้งอยู่บนฝั่งอ่าวฟันดีที่ปากแม่น้ำเซนต์จอห์น มีอ่าวจอดเรือที่ปราศจากน้ำแข็งในฤดูหนาว 
นักสำรวจชาวฝรั่งเศส ซามูเอล เดอ แปลง เดินเรือมาถึงดินแดนแห่งนี้ใน ค.ศ. 1604 หลังจากนั้น 3 ทศวรรษ ชาวฝรั่งเศสได้เข้ามาตั้งถิ่นฐานและสร้างป้อมปราการขึ้น ในคริสต์ศตวรรษที่ 18 มีการต่อสู้ระหว่างคนเชื้อสายฝรั่งเศส อเมริกัน และอังกฤษ และได้จัดตั้งขึ้นเป็นนครแห่งแรกของประเทศแคนาดา ใน ค.ศ. 1785  

**อ้างอิง**
หมวดหมู่:เมืองในรัฐนิวบรันสวิก
รีอัลโต (รัฐแคลิฟอร์เนีย)

รีอัลโต (Rialto) เป็นเมืองในเทศมณฑลแซนเบอร์นาร์ดีโน รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 เมืองมีประชากร 99,171 คน รีอัลโตเป็นที่ตั้งของโกดังเก็บสินค้า อย่าง สเตเปิล, ทอยส์อาร์อัส เป็นที่ตั้งของบริษัทผลิตพลุที่ใหญ่ที่สุดในประเทศ คือ ไพโรสเปกทาคูลาส์

**อ้างอิง**
หมวดหมู่:เมืองในเทศมณฑลแซนเบอร์แนดีโน
เคโอ

เคโอ (Keiō) เป็น ศักราชของญี่ปุ่น  หลังจาก เก็นจิ และก่อน เมจิ ช่วงเวลาจากเดือนพฤษภาคม ปี ค.ศ. 1865 ถึงเดือนตุลาคม ปี ค.ศ. 1868 จักรพรรดิผู้ครองราชสมบัติคือ จักรพรรดิโคเม (孝明天皇) และ จักรพรรดิเมจิ (明治天皇)

**เหตุการณ์สำคัญในปีเคโอ**
 ค.ศ. 1866 (ปีเคโอที่ 2): โกเรียวกากุ สร้างเสร็จสมบูรณ์- 29 สิงหาคม ค.ศ. 1866 (ปีเคโอที่ 2 วันที่ 20 เดือน 7): โชกุน โทกูงาวะ อิเอโมจิ ถึงแก่อสัญกรรมที่ โอซากะ บากูฟุได้ถวายฎีกาขอให้ ฮิโตสึบาชิ โยชิโนบุ ควรได้รับการแต่งตั้งเป็นผู้สืบทอดตำแหน่ง- 10 มกราคม ค.ศ. 1867 (ปีเคโอที่ 2 วันที่ 5 เดือน 12): โยชิโนบุได้รับแต่งตั้งเป็นโชกุน- 30 มกราคม ค.ศ. 1867 (ปีเคโอที่ 2 วันที่ 25 เดือน 12) จักรพรรดิโคเม เสด็จสวรรคต - 13 กุมภาพันธ์ ค.ศ. 1867 (ปีเคโอที่ 3 วันที่ 9 เดือน 1): เจ้าชายมุตสึฮิโตะเสด็จขึ้นครองสิริราชสมบัติเป็น จักรพรรดิเมจิ- 9 พฤศจิกายน 1867 (ปีเคโอที่ 3 วันที่ 14 เดือน 10) โทกูงาวะ โยชิโนบุยินยอมถวายคืนพระราชอำนาจสู่ราชสำนักตามแผน ไทเซโฮคัง ของ ซากาโมโตะ เรียวมะ ซามูไรนักปฏิรูป- 10 พฤศจิกายน ค.ศ. 1867 (ปีเคโอที่ 3 วันที่ 15 เดือน 10): มีพระบรมราชโองการรับรองการฟื้นฟูราชสำนัก- 10 ธันวาคม ค.ศ. 1867 (ปีเคโอที่ 3 วันที่ 15 เดือน 11) ซากาโมโตะ เรียวมะ และ นากาโอกะ ชินตาโร น้องชายร่วมสาบานถูกลอบสังหารที่ ร้านโอมิยะ - 6 มกราคม ค.ศ. 1868 (ปีเคโอที่ 3 วันที่ 10 เดือน 12): การฟื้นฟูราชสำนักประกาศแก่ คูเงะ ปี ค.ศ. 1868 เริ่มปีเคโอที่ 3 และยังไม่เป็นปีเมจิที่ 1 จนกระทั่งวันที่ 7 เดือน 9 ของปีเคโอที่ 4 - 27 มกราคม ค.ศ. 1868 (ปีเคโอที่ 4 วันที่ 3 เดือน 1): สงครามโบชิง เริ่มต้นด้วย ยุทธการโทบะ–ฟูชิมิ- 3 กันยายน ค.ศ. 1868 (ปีเคโอที่ 4 วันที่ 17 เดือน 7) เอโดะถูกเปลี่ยนชื่อเป็น โตเกียว หมายถึง เมืองหลวงทางตะวันออก- 8 ตุลาคม ค.ศ. 1868 (ปีเคโอที่ 4 วันที่ 22 เดือน 8): ยุทธการที่ไอซุ เริ่มต้นขึ้น- 12 ตุลาคม ค.ศ. 1868 (ปีเคโอที่ 4 วันที่ 26 เดือน 8) จักรพรรดิเมจิ บรมราชาภิเษกที่ ชิชินเด็น ใน เกียวโต- 23 ตุลาคม 1868 (ปีเคโอที่ 4/ปีเมจิที่ 1 วันที่ 7 เดือน 9): ศักราชถูกเปลี่ยนอย่างเป็นทางการจากปี เคโอ เป็นปี เมจิ และได้มีการนิรโทษกรรม การนำศักราชปีเมจิมาใช้มีผลย้อนหลังถึงวันที่ 25 มกราคม ปี ค.ศ. 1868 (ปีเคโอที่ 4/ปีเมจิที่ 1 วันที่ 1 เดือน 1)

**ตารางเทียบศักราช**

**อ้างอิง**
หมวดหมู่:ยุคเอโดะ
ค
หมวดหมู่:ผู้ได้รับปริญญากิตติมศักดิ์จากมหาวิทยาลัยนครพนม

นครพนม
หมวดหมู่:บุคคลจากมหาวิทยาลัยนครพนม
หมวดหมู่:มหาวิทยาลัยนครพนม